Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 447/13/7707	Prešov, 14.10.2014
EEČ : 2-58-9-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.7.2013, spisová značka 1 Pv 447/13/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 10.7.2013, spisová značka 1 Pv 447/13/7707, bola určená obvinenej skúšobná doba v trvaní 12 mesiacov.
Odôvodnenie:
Uznesením podľa § 216 ods. 1 Tr. por., sp. zn. 1Pv 447/13 zo dňa 10.07.2013, prokurátor OP XXXXX po splnení zákonných podmienok podmienečne zastavil trestné stíhanie obv. XXXXX stíhanej pre prečin sprenevery podľa § 213 ods. 1 Trestného zákona, ktorý spáchala na tom skutkovom základe, že        
dňa 27.04.2013 v presne neurčenom čase prevzala v mieste svojho bydliska na ul. XXXXX okr. XXXXX od svojej švagrinej XXXXX, XXXXX, bytom XXXXX, XXXXX finančnú hotovosť vo výške 510,-Eur, ktorú jej vybrala a priniesla na jej požiadanie od pokladníčky spolku XXXXX XXXXX a to na základe predloženého úmrtného listu vystaveného na meno nebohého XXXXX, XXXXX a knižky Svojpomoc č. 631 vystavenú na meno XXXXX, kde predmetná suma bola určená výlučne na úhradu pohrebných služieb pre príbuzného, ktorý mu zabezpečoval pohreb, avšak uvedenú sumu neodovzdala XXXXX, ktorý pohreb zabezpečoval, ale použila ich pre vlastnú potrebu, čím tak svojim konaním spôsobila XXXXX, nar. XXXXX, bytom XXXXX, ul. XXXXX škodu vo výške 510,-Eur.

	Podľa § 216 ods. 2 Tr. por. bola obvinenej XXXXX uvedeným uznesením určená skúšobná doba v trvaní 12 mesiacov, ktorá začala plynúť nadobudnutím jeho právoplatnosti.

	Uznesenie prokurátora OP XXXXX podľa § 216 ods. 1 Tr. por. nadobudlo právoplatnosť dňa 06.08.2013.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj v priebehu skúšobnej doby, že sa v trestnom stíhaní obvineného pokračuje.

	Vzhľadom k tomu, že skúšobná doba určená obvinenej pri podmienečnom zastavení jej trestného stíhania uplynula, bol v rámci probačného konania vykonaného Okresným súdom XXXXX sp. zn. 2Pr/212/2014 zisťovaný spôsob života obvinenej. Bol zadovážený odpis z jej registra trestov, správa o povesti z miesta trvalého bydliska, výpis z Ústrednej evidencie priestupkov Ministerstva vnútra Slovenskej republiky a správa od Obvodného oddelenia PZ XXXXX. 

	Obvinená nemá, okrem záznamu o konštatovanom podmienečnom zastavení jej trestného stíhania, žiadny iný záznam v registri trestov. Z miesta bydliska sa jej nič nevytýka a jej správanie nebolo ku dňu 25.09.2014 predmetom jednania Komisie verejného poriadku mesta XXXXX. Zo správy z Obvodného oddelenia PZ XXXXX vyplýva, že menovaná sa po 06.08.2013 ku dňu 25.09.2014 nedopustila žiadneho protiprávneho konania, vo svojom okolí nemá zlú povesť a nepatrí k problémovým občanom. Z lustrácie v Ústrednej evidencii priestupkov Ministerstva vnútra Slovenskej republiky je zrejmé, že XXXXX nemá v uvedenej evidencii žiadny záznam. 

	Na základe vyššie konštatovaných dokladov je teda zrejme, že obvinená počas skúšobnej doby viedla riadny život.

	Vzhľadom k tomu, že boli splnené všetky zákonné podmienky na to, aby sa obvinená v zmysle § 217 ods. 1 Tr. por. osvedčila, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Petráš
prokurátor